बेटियों के साथ हैवानियत की यह घटना हापुड जनपद के पिलखुआ कोतवाली क्षेत्र में नेशनल हाईवे 9 के पास की है, जहां दो युवतियां मसूरी से पिलखुवा जाने के लिए ऑटो में सवार हुईं. उनके साथ ऑटो में बैठी अन्‍य महिलाएं बीच में उतर गईं, जिसके बाद ऑटो चालक पिलखुआ में जाम लगने की बात कहकर ऑटो को हाईवे से उतारकर एक सुनसान इलाके में ले जाने लगा. जब दोनों युवतियों ने इसका विरोध किया तो ऑटो चालक ने तमंचा निकालकर उन पर तान दिया और चुप रहने को कहा. इसके बाद ऑटो चालक ने अपने दो साथियों को भी वहां बुला लिया. ऑटो चालक ने सुनसान इलाके में एक बंद पड़ी फैक्‍ट्री में ले जाकर तमंचे की नोक पर एक युवती से दुष्‍कर्म किया. इस दौरान चालक के साथी दूसरी युवती से छेड़छाड़ करते रहे.